
KĖDAINIŲ RAJONO SAVIVALDYBĖS ADMINISTRACIJOS DIREKTORIUS
 
ĮSAKYMAS
DĖL SOCIALINIŲ PASLAUGŲ AKREDITAVIMO KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO

2022 m. vasario 14 d. Nr. AD-1-159
Kėdainiai

Vadovaudamasis Lietuvos Respublikos vietos savivaldos įstatymo 6 straipsnio 12 punktu, 29 straipsnio 8 dalies 2 punktu, Lietuvos Respublikos socialinių paslaugų įstatymo 13 straipsnio 1 ir 6 dalimis, Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ ir Lietuvos Respublikos socialinės apsaugos ir darbo ministro 2020 m. liepos 10 d. įsakymu Nr. A1-658 „Dėl Akredituotos vaikų dienos socialinės priežiūros teikimo reikalavimų ir rekomendacijų patvirtinimo“:   
1. T v i r t i n u Socialinių paslaugų akreditavimo Kėdainių rajono savivaldybėje tvarkos aprašą (pridedama).  
[bookmark: part_ff0a34e503fb4023a299033eaf6ed7dd]		2.   P r i p a ž į s t u netekusiu galios Socialinės priežiūros akreditavimo ir akredituotų paslaugų teikimo Kėdainių rajono savivaldybėje tvarkos aprašą, patvirtintą Kėdainių rajono savivaldybės administracijos direktoriaus 2020 m. rugsėjo 23 d. įsakymu Nr. AD-1-1134 „Dėl Socialinės priežiūros akreditavimo ir akredituotų paslaugų teikimo Kėdainių rajono savivaldybėje tvarkos aprašo patvirtinimo“ su visais pakeitimais ir papildymais.

     PATVIRTINTA 
     Kėdainių rajono savivaldybės 
     administracijos direktoriaus 
[bookmark: _Hlk39757414]     2022 m. vasario 14 d. įsakymu Nr. AD-1-159

SOCIALINIŲ PASLAUGŲ AKREDITAVIMO KĖDAINIŲ RAJONO SAVIVALDYBĖJE TVARKOS APRAŠAS

[bookmark: _Hlk95229645]1. Socialinės priežiūros akreditavimo Kėdainių rajono savivaldybėje tvarkos aprašas (toliau –Tvarkos aprašas) yra parengtas vadovaujantis Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ ir Akredituotos vaikų dienos socialinės priežiūros teikimo reikalavimais ir rekomendacijomis, patvirtintomis Lietuvos Respublikos socialinės apsaugos ir darbo ministro 2020 m. liepos 10 d. įsakymu Nr. A1-658 „Dėl Akredituotos vaikų dienos socialinės priežiūros teikimo reikalavimų ir rekomendacijų patvirtinimo“.
[bookmark: part_5a9e926fd6364c65ad1081180f4a38f1][bookmark: _Hlk95229846]2. Įstaiga, pageidaujanti teikti akredituotą socialinę priežiūrą (toliau – Pareiškėjas), Kėdainių rajono savivaldybės administracijai pateikia nustatytos formos prašymą leisti teikti akredituotą socialinę priežiūrą (toliau – prašymas) (Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ 1 priedas). Prašymas turi būti užpildytas lietuvių kalba, pasirašytas įstaigos vadovo ar jo įgalioto asmens. Prašymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/E, nustatytus kvalifikuotam elektroniniam parašui keliamus reikalavimus. 
3. Pareiškėjas kartu su prašymu privalo pateikti šiuos lietuvių kalba surašytus dokumentus (arba jų vertimus, patvirtintus vertėjo, pareiškėjo vadovo ar jo įgalioto asmens) arba teisės aktų nustatyta tvarka patvirtintas jų kopijas:
[bookmark: part_36c2be550e1348308412ce0377569566]3.1. įstaigos steigimo dokumentą (pvz.: įstatus, nuostatus, registravimo pažymėjimą);
[bookmark: part_f3a67ddce09244249425a1fb0eb4ca56]3.2. jei pareiškėjui atstovauja ne jo vadovas, – dokumentą, patvirtinantį asmens teisę veikti pareiškėjo vardu;
[bookmark: part_fa549af1b8f0450197f90d225a4e264f]3.3. asmens, turinčio teisę veikti pareiškėjo vardu, pasirašytą deklaraciją (Socialinės priežiūros akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“ 2 priedas);
[bookmark: part_1689eb804f644c6da206f2c2e1974488]3.4. jei paslaugoms teikti, vadovaujantis Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (toliau – Katalogas), būtinos patalpos:
[bookmark: part_30c2833113b74bc69b90c1358f7d7952]3.4.1. dokumentus, patvirtinančius teisę naudotis patalpomis (pvz., valstybės įmonės Registrų centro išrašą (nuorašą) ir (ar) patalpų nuomos ir (ar) panaudos sutartis);
[bookmark: part_d6a717fad1a0468999c3f70fb607994e]3.4.2. dokumentus, patvirtinančius patalpų, kuriose bus teikiama (teikiama) akredituota socialinė priežiūra, atitiktį VDC reikalavimuose ir rekomendacijose ir (ar) Socialinės priežiūros reikalavimuose patalpoms nustatytiems reikalavimams (pvz., patalpų planus);
[bookmark: part_eadfd5f69b1a4cae8e6fb72bb2771fc9]3.5. įstaigos, kuri teiks (teikia) akredituotą socialinę priežiūrą, darbuotojų išsilavinimą, nurodytą VDC reikalavimuose ir rekomendacijose ir (ar) Socialinės priežiūros reikalavimuose, pagrindžiančius dokumentus (pvz.: diplomus, kvalifikacinius ir (ar) mokymų baigimo pažymėjimus).
4. Įstaigos, kurių steigėja yra Kėdainių rajono savivaldybė, Tvarkos aprašo 3.1, 3.4–3.5 papunkčiuose nurodytų dokumentų neteikia, jei Kėdainių rajono savivaldybės administracijos Socialinės paramos skyrius (toliau – padalinys) šią informaciją turi ar gali gauti pats.
[bookmark: part_2e08424c1a0d4df3b361951ffa87b113]5.  Tvarkos aprašo 2 ir 3 punktuose nurodyti dokumentai pateikiami vienu elektroniniu laišku adresu administracija@kedainiai.lt . Jeigu dokumentų apimtis viršija maksimalią galimą persiųsti el. paštu, šie dokumentai vienu laišku pateikiami naudojant specialias didelės apimties byloms siųsti pritaikytas programas ir (ar) mainavietes internete.
6.  Padalinys, gavęs Tvarkos aprašo 2 punkte nurodytą prašymą, įvertina, ar:
6.1. Pareiškėjas atitinka VDC reikalavimuose ir rekomendacijose ir (ar) Socialinės priežiūros reikalavimuose nustatytus reikalavimus personalo išsilavinimui ir patalpoms (jei paslaugoms teikti, vadovaujantis Katalogu, patalpos yra būtinos);
[bookmark: part_45f83230217d4864ab96188d02bb00b3]6.2.    prašymas užpildytas Tvarkos aprašo 2 punkte nustatyta tvarka ir jame pateikta visa reikalinga informacija;
[bookmark: part_5708099651454f75a32ab547666e66b3]6.3.    pateikti visi Tvarkos aprašo 3 punkte nurodyti dokumentai.
[bookmark: part_7658021ebb374055b637204c25d74d89][bookmark: part_2084e1c84d814fc78a1c0ef641c65094]7. Padalinys, nustatęs, kad Pareiškėjas prašyme nenurodė visos reikalingos informacijos, pateikė ne visus Tvarkos aprašo 3 punkte nurodytus dokumentus, dokumentai netinkamai įforminti, apie tai per 5 darbo dienas nuo jų gavimo dienos raštu informuoja juos pateikusį Pareiškėją, prašydamas pateikti (patikslinti) atitinkamus dokumentus ir (ar) informaciją, ir nustato terminą reikalingiems dokumentams ir (ar) informacijai pateikti (patikslinti). Jei per nustatytą terminą Pareiškėjas trūkstamų dokumentų ir (ar) informacijos nepateikia (nepatikslina), Kėdainių rajono savivaldybės administracijos direktorius priima sprendimą įstaigos pateikto prašymo ir dokumentų vertinimo procedūrą nutraukti. Priimtas sprendimas įforminamas Kėdainių rajono savivaldybės administracijos direktoriaus įsakymu. Apie tai Pareiškėjas per 3 darbo dienas nuo šio sprendimo priėmimo dienos informuojamas raštu, nurodant minėtos procedūros nutraukimo priežastį.
8. Padaliniui nustačius, kad Pareiškėjas prašyme nurodė visą reikalingą informaciją, pateikė visus reikalingus Tvarkos aprašo 3 punkte nurodytus tinkamai įformintus dokumentus, savivaldybės administracijos direktorius priima sprendimą dėl teisės teikti akredituotą socialinę priežiūrą suteikimo. Apie priimtą sprendimą Pareiškėjas per 3 darbo dienas nuo šio sprendimo priėmimo dienos informuojamas raštu, pateikiant įsakymo kopiją.
9. Padalinys įveda informaciją apie įstaigą, kuriai suteikta teisė teikti akredituotą socialinę priežiūrą (prašymo datą, savivaldybės, kurioje bus teikiama akredituota socialinė priežiūra, pavadinimą, įstaigos, kuriai suteikta teisė teikti akredituotą socialinę priežiūrą, kodą, pavadinimą, kontaktus (telefono ryšio numerį ir elektroninio pašto adresą), pažymi gavėjus, kuriems prašoma leisti teikti akredituotą socialinę priežiūrą, socialinės priežiūros teikimo vietos kontaktus (veiklos adresą, telefono ryšio numerį ir elektroninio pašto adresą), nurodo vietų skaičių įstaigoje, kurioje bus teikiama akredituota socialinė priežiūra, įveda sprendimo dėl teisės teikti akredituotą socialinę priežiūrą priėmimo datą (jei prašoma leisti teikti vaikų dienos socialinę priežiūrą, pažymi, kokią negalią turinčius vaikus įstaiga gali priimti, ar patekimas į įstaigos patalpas pritaikytas neįgaliesiems) į Socialinės paramos šeimai informacinę sistemą (toliau – SPIS).
10. Įstaigai teisė teikti akredituotą socialinę priežiūrą suteikiama 3 metams nuo sprendimo teikti akredituotą socialinę priežiūrą priėmimo dienos. Pasibaigus šiam terminui, įstaigos iš naujo kreipiasi į Kėdainių rajono savivaldybės administraciją Tvarkos apraše nustatyta tvarka dėl akredituotos socialinės priežiūros teikimo. Jei įstaigos teisė teikti akredituotą socialinę priežiūrą buvo laikinai sustabdyta, 3 metų laikotarpis skaičiuojamas susumavus akredituotos socialinės priežiūros teikimo laikotarpius.
[bookmark: part_d628d4d629244a2ebda16ef37ec3cc64]11. Pasikeitus prašyme ar jo priede (prieduose) pateiktiems duomenims, Pareiškėjas ar akredituotą socialinę priežiūrą teikianti įstaiga nedelsdamas (nedelsdama), bet ne vėliau nei per 5 darbo dienas nuo šių duomenų pasikeitimo dienos, raštu informuoja Kėdainių rajono savivaldybės administraciją, nurodydamas (nurodydama), kuriuos duomenis prašoma patikslinti, ir duomenų tikslinimo priežastį, kartu pateikdamas (pateikdama) iš naujo užpildytą atitinkamą (-as) prašymo priedo (-ų) formą (-as). Per 3 darbo dienas nuo šio prašymo gavimo dienos padalinys patikslina šiuos duomenis SPIS.
[bookmark: part_223134d8334948ae80ca7f83b79a4d67][bookmark: part_cee6f88bcb7e472d8a35d5e860043e78]12.  Įstaigos teisė teikti akredituotą socialinę priežiūrą Lietuvos Respublikos socialinių paslaugų Įstatyme nustatytais atvejais sustabdoma ar panaikinama Kėdainių rajono savivaldybės administracijos  direktoriaus įsakymu.
[bookmark: part_6c1703ed2c1b49de87247c76101b6d96]13. Apie teisės teikti akredituotą socialinę priežiūrą sustabdymą ar panaikinimą padalinys informuoja įstaigą raštu per 3 darbo dienas nuo šio įsakymo priėmimo dienos, pateikdamas šio įsakymo kopiją. Padalinys įveda sprendimo sustabdyti ar panaikinti teisę teikti akredituotą socialinę priežiūrą datą į SPIS per 3 darbo dienas nuo šio sprendimo priėmimo dienos.
[bookmark: part_ef8f76c7ed1c4a13a6cf1e1ed77dc5aa] 14.  Įstaigos, kurios teikia akredituotą socialinę priežiūrą, finansuojamos vadovaujantis Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“. Kėdainių rajono savivaldybė užtikrina valstybės biudžeto lėšų panaudojimą pagal tikslinę paskirtį.
[bookmark: part_177a8a7155b44d7b91b8201ebf1b32a7]15. Kėdainių rajono savivaldybės administracija informaciją apie įstaigas, teikiančias akredituotą socialinę priežiūrą (pagal socialines paslaugas) (įstaigos pavadinimą, kontaktus (veiklos adresą, telefono ryšio numerį, elektroninio pašto adresą), numatytą (planinį) vietų skaičių įstaigoje), ir apie gyventojams jų teritorijose teikiamas akredituotos socialinės priežiūros paslaugas (socialinės priežiūros paslaugų aprašymą, dokumentus, reikalingus socialinės priežiūros paslaugoms gauti) skelbia savo interneto svetainėse.
[bookmark: part_29b9a3d05eaf4210a650ed6b0d711cff][bookmark: part_e3c0af85e779417daaa1655d28d4dffb]16. Dėl akredituotos vaikų dienos socialinės priežiūros paslaugos vaiko tėvai ar jo atstovai pagal įstatymą kreipiasi į Kėdainių rajono savivaldybės administraciją ir pateikia laisvos formos prašymą, kuriame nurodo vaiko vardą, pavardę, gimimo datą bei kokioje įstaigoje pageidauja gauti vaikų dienos socialinės priežiūros paslaugas. Prašymai pateikiami Kėdainių rajono savivaldybės administracijai, adresu J. Basanavičiaus g. 36, 101 kabinetas arba pateikiami el. paštu administracija@kedainiai.lt. Jei akredituotos vaikų dienos socialinės priežiūros paslaugos poreikis nustatytas atvejo vadybos proceso metu, kartu su prašymu vaiko tėvai ar jo atstovai pagal įstatymą, ar atvejo vadybininkas, ar socialinis darbuotojas darbui su šeima pateikia atvejo vadybininko rekomendaciją. Prašymai registruojami ir perduodami Socialinės paramos skyriui. Jeigu pageidaujamoje akredituotoje vaikų dienos socialinės priežiūros įstaigoje nėra laisvų vietų, siūloma suteikti paslaugas vaikui kitoje įstaigoje. Jam atsisakius arba nesant vietų nei vienoje įstaigoje, vaikas įrašomas į eilę gauti akredituotas vaikų dienos socialinės priežiūros paslaugas. Eilė sudaroma kiekvienai vaikų dienos socialinės priežiūros įstaigai pagal prašymo pateikimo datą. Eiles sudaro Socialinės paramos skyrius.

